CELEX: E2010P0008
Language: ro
Date: 2010-07-26 00:00:00
Title: Acțiune introdusă la 26 iulie 2010 de către Autoritatea AELS de Supraveghere împotriva Islandei (Cauza E-8/10)

7.10.2010   
            
            
               RO
            
            
               Jurnalul Oficial al Uniunii Europene
            
            
               C 271/25
            
         Acțiune introdusă la 26 iulie 2010 de către Autoritatea AELS de Supraveghere împotriva Islandei
   (Cauza E-8/10)
   2010/C 271/05
   La data de 26 iulie 2010, Autoritatea AELS de Supraveghere, reprezentată de Xavier Lewis și Markus Schneider, în calitate de agenți ai Autorității AELS de Supraveghere, rue Belliard/Belliardstraat 35, 1040 Bruxelles/Brussel, BELGIQUE/BELGIË, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare următoarele:
   
               1.
            
            
               având în vedere că nu a adoptat toate măsurile necesare pentru transpunerea deplină în dreptul intern a actului menționat la punctul 1 din anexa VII la Acordul privind SEE (Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale), astfel cum a fost adaptată la Acordul privind SEE prin Protocolul 1 la acesta, și nici nu a informat Autoritatea AELS de Supraveghere cu privire la aceste măsuri, Republica Islanda nu și-a îndeplinit obligațiile care îi revin în temeiul articolului 63 alineatul (1) din directivă și articolului 7 din Acordul privind SEE;
            
         
               2.
            
            
               Republica Islanda suportă cheltuielile aferente procedurii.
            
         
      Situația de fapt și de drept și motive invocate:
   
   
               —
            
            
               cererea se referă la nerespectarea de către Islanda a avizului motivat emis de Autoritatea AELS de Supraveghere cu privire la neadoptarea tuturor măsurilor necesare pentru transpunerea în totalitate a actului SEE corespunzător Directivei 2005/36/CE privind recunoașterea calificărilor profesionale (modificată) și la neinformarea Autorității AELS de Supraveghere cu privire la aceste măsuri;
            
         
               —
            
            
               măsurile neadoptate de Islanda se referă la adoptarea reglementărilor naționale care să prevadă norme sectoriale specifice privind recunoașterea calificărilor profesionale obținute în alte state AELS;
            
         
               —
            
            
               Autoritatea AELS de Supraveghere susține că nu a primit informații din partea Islandei în care aceasta să arate că actul respectiv a fost transpus deplin în dreptul intern și nici nu deține alte informații pe baza cărora să poată ajunge la o concluzie în acest sens;
            
         
               —
            
            
               Guvernul Republicii Islanda nu a contestat întârzierea transpunerii depline a actului respectiv.